

Latvijas Republika

Ikšķiles novada pašvaldība

Kultūras un sporta pārvalde

-------------------------------------------------------------------------------------

Peldu iela 22,, Ikšķile, Ikšķiles nov., LV 5052,reģ.Nr.90000013714, tālr.65030202, fakss 65055457,e-pasts:dome@ikskile.lv

**Ikšķiles novada pašvaldības „Dzintara Soduma balvas” 2016 konkurss**

**Sanāksme**

**Protokols Nr.1**

Datums: 21.03.2016

Laiks: pl.17.00 – 21.00

Vieta (adrese): Peldu iela 22, Ikšķile, Ikšķiles novads, LV-5052

Darba kārtība:

1.Noras Ikstenas iesniegums.

2.Preses relīzes sagatavošana par Dzintara Soduma balvas 2016 rakstniecībā konkursa izsludināšanu.

3. Komisijas darbība un pieaicinātie eksperti.

Sanāksmē piedalās:

„Dzintara Soduma Balvas” konkursa vērtēšanas komisija apstiprināta ar Ikšķiles novada domes 2013.gada 27.februara lēmumu (prot.Nr.2) šādā sastāvā:

Komisijas priekšsēdētājs - Indulis Trapiņš,

Komisijas locekļi:

1) Dace Jansone

2)Liāna Bokša (Langa)

3)Nora Ikstena

Komisijas sekretāre Dace Jansone

1.Ikšķiles novada pašvaldība saņēma komisijas locekles Noras Ikstenas iesniegumu par to, ka atsauc savu darbību komisijā, jo apgāds “Dienas Grāmata” vērtēšanai iesniedza Noras Ikstenas romānu “Mātes piens”.

2.Komisija sagatavo preses relīzi Dzintara Soduma balvas 2016 rakstniecībā konkursa izsludināšanai:

**Ikšķiles novada pašvaldība izsludina Dzintara Soduma balvu literatūrā**

**Jau ceturto gadu Ikšķiles novada pašvaldība aicina Latvijas grāmatu apgādus pieteikt autorus rakstnieka un tulkotāja Dzintara Soduma balvai par novatorismu literatūrā dzejas, prozas, dramaturģijas un tulkojumu žanrā.**

Latviešu rakstnieks un tulkotājs Dzintars Sodums ir viena no mūsu kultūras izcilībām. Vairāk nekā 60 gadus dzīvodams trimdā Zviedrijā un ASV, viņš nenogurstoši savu dzīvi veltījis latviešu valodas un literatūras saglabāšanai un novatorisma attīstīšanai. Sodums sarakstījis romānu ciklu, kurā caur viņa personisko stāstu dziļi atklāta Latvijas neseno laiku vēsture. Dzejā viņš bijis formas pirmatklājējs. Skolojies anglosakšu literatūras tradīcijā, kā dāvanu latviešu valodai Sodums pasniedzis pasaules literatūras meistardarba "Uliss" tulkojumu, kam veltījis visu mūžu, tādējādi latviešu kultūrai paverot pasaules kultūras kontekstu. Soduma uzticība latviešu valodai un novatorisms kalpos par piemēru un iedvesmu daudzām latviešu literatūras paaudzēm. Savas dzīves pēdējos gadus Sodums pavadīja Ikšķilē, kur arī atrodas viņa mūža atdusas vieta. Varētu teikt, Ikšķilei tā ir liktens dāvana.

Dzintara Soduma balvas fonds ir 4269 eiro . Žūrijai ir tiesības pasniegt vienu vai vairākas balvas. Balvas pasniegšana īpašā sarīkojumā notiks Dzintara Soduma dzimšanas dienā 2016. gada 13. maijā Ikšķiles tautas namā.

Autoru grāmatas, kas izdotas laika posmā no 2015. gada marta līdz 2016. gada martam, trīs eksemplāros līdz 1. aprīlim iesūtāmas vai nogādājamas Ikšķiles novada pašvaldībā Peldu ielā 22, Ikšķilē, LV-5052, vai sazinoties ar Kultūras un sporta pārvaldes vadītāju Daci Jansoni pa epastu dace.jansone@ikskile.lv vai tālruņiem 65020893 , mob. 29231470.

3.Komisija vienojas par to, ka jāsagatavo un jānoslēdz līgumi ar pieaicinātajiem ekspertiem Gundegu Blumbergu, Arturu Hansonu un Roaldu Dobrovenski par “Dzintars Soduma balva” žūrijas komisijas locekļa pienākumu pildīšanu laika periodā no 2016.gada 4.aprīļa līdz 13.maijam. Sakarā ar to, ka žūrijas komisijai darbdienās ir Komisija vienojas par nākamās sanāksmes datumu – 03.04.2016 (svētdienā).

KOMISIJA:

 I.Trapiņš ------------------------------------

D.Jansone ------------------------------------

L.Bokša -------------------------------------

N.Ikstena ………………………………..